ROMANIA

JUDEŢUL MUREŞ

COMUNA ACĂȚARI

CONSILIUL LOCAL

##### H O T Ă R Â R E A NR.71

**Din 27 decembrie 2017**

**privind ocuparea domeniului public pentru lucrarea ”Modificare Soluție de Alimentare SRS Acățari,jud.Mureș ”**

Consiliul local al comunei Acățari,

Având în vedere expunerea de motive a Primarului comunei Acățari nr.7618/19.12.2017 și raportul de specialitate nr. 7630/19.12.2017,

Ținând cont de solicitarea SC Montrepcom SRL ,pentru Delgaz Grid SA ,

Văzând Certificatul de Urbanism nr.52/5.12..2017,eliberat de comuna Acățari,,

În conformitate cu prevederile Legii nr. 123 din 10 iulie 2012 ,privind , Legea energiei electrice şi a gazelor naturale,cu modificările și completările ulterioare,

Având în vedere Ordinul nr.32 din 25 aprilie 2017,pentru aprobarea Regulementului privind racordarea la sistemul de distribuție a gazelor naturale

În temeiul art.36 alin.(2) lit.”b” coroborat cu art.45 alin.(6) și art.115 alin.(1) lit.”b” din legea nr.215/2001,privind administrația publică locală,republicată,cu modificările și completările ulterioare,

H o t ă r â ș t e:

Art.1.Se aprobă ocuprarea temporară, pe perioada lucrărilor de ”Modificare Soluție de Alimentare SRS Acățari,jud. Mureș” , a terenului aparținând domeniului public al comunei Acățari, în lungime de 265 m,conform schiței.

După terminarea lucrărilor terenul va fi readus la parametrii anteriori începerii lucrărilor.

Art.2.Ocuparea temporară a terenului ,nominalizat la art.1., în vederea executării lucrărilor, se face pe bază de proces-verbal de predare-primire a amplasamentului .

La încheierea procesului verbal menționat la art.2 va participa un reprezentant desemnat de către Primăria comunei Acățari.

Art.3.Cu ducerea la îndeplinire a prezentei se însărcinează primarul comunei Acățari.

Art.4. Prezenta se comunică: Instituţiei Prefectului - judeţul Mureș, SC Montrepcom SRL, Primarului comunei Acățari, Persoanei responsabile privind activitatea de urbanism din cadrul Primăriei comunei Acățari și se aduce la cunoștință publică.

Preşedinte de şedinţă,

Krizsan Tibor

Avizat ptr.legalitate,

Secretar,

## Józsa Ferenc